PRITARTA

 Molėtų rajono savivaldybės

 tarybos 2017 m. kovo d.

 sprendimu Nr. B1-

**MOLĖTŲ KULTŪROS CENTRO DIREKTORIAUS 2016 METŲ VEIKLOS ATASKAITA**

Molėtų kultūros centro direktorius organizavo ir koordinavo įstaigos darbą, sprendė visus klausimus, susijusius su kultūros centro ir rajono seniūnijų kultūrine veikla, rengė ir pateikė steigėjui statistines veiklos ataskaitas, tvirtino darbuotojų pareigybių sąrašą ir darbo užmokestį. Kiekvieną mėnesį organizavo darbuotojų pasitarimus, iškylantiems darbo ir ūkiniams reikalams aptarti. Organizavau įstaigos veiklą vykdant rajonines ir respublikines mėgėjų meno kolektyvų apžiūras, konkursus, festivalius, šventes, plėtojant edukacinę, pramoginę veiklą, tenkinant rajono bendruomenių kultūrinius poreikius ir organizuojant profesionalaus meno sklaidą, siekiau krašto kultūrinio savitumo išsaugojimo tradicijų puoselėjimo, sudariau sąlygas rajono kultūros pristatymui Lietuvoje ir užsienyje, vaikų ir jaunimo užimtumo, meninio ugdymo tęstinumui, valstybinių švenčių, atmintinų datų, kalendorinių švenčių paminėjimui, sistemingai rengiau veiklos planus ir stengiausi maksimaliai juos įgyvendinti.

Sprendžiant numatytus veiklos tikslus 2016 m. buvo vykdoma metiniai pokalbiai su įstaigoje dirbančiais kultūros ir meno darbuotojais. Buvo sprendžiami veikos įsivertinimo, ateities planų, problemų ir galimybių klausimai. Įvykus metiniams pokalbiams buvo kreipiamas dėmesys į rajono seniūnijose veikiančius meno kolektyvus ir jų išteklius. Pasiūti nauji sceniniai kostiumai 7 kolektyvams, toliau vykdomas projektas su Lietuvos nacionaliniu kultūros centru tautiniams kostiumams įsigyti.

Vykdžiau susitikimus ir pasitarimus su rajono seniūnijų darbuotojais, bendruomenėmis ir sprendžiau kadrų kaitos bei kultūros renginių kaime efektyvumo didinimo problemas. Žmoniškuosius, materialius ir finansinius išteklius valdžiau vadovaudomasi įstaigos veiklos programa ir metiniu planu. Atsakingai vykdžiau finansinę politiką, kuri laidavo skaidrų lėšų skirstymą ir racionalų jų panaudojimą bei turto apskaitą.

Molėtų kultūros centre 2016 m. dirbo 47 darbuotojai (35,5 etato) , iš jų 38 - kultūros ir  meno darbuotojai (26 etato), 9 - kiti darbuotojai (9,5 etato). 2016 metais Molėtų kultūros centro kolektyvą priimta dirbti nauja darbuotoja Simona Laucevičienė kultūros ir jaunimo projektų vadovės pareigose. Įvykdžius dalies Molėtų kultūros centro pastato renovacijos darbus 2016 m. atidaryta Molėtų jaunimo erdvė, kurioje yra sudarytos sąlygos jaunimui, burtis, bendrauti, vykdyti edukacinius renginius ir kt.

Per praėjusius metus sėkmingai baigtas įgyvendinti tarptautinis projektas. Lietuvos nacionalinis kultūros centras kartu su dviem partneriais iš Norvegijos – organizacija „Trondheim Vikinglag“ ir Biuskeriudo apskrities savivaldybe – bei šešių Lietuvos savivaldybių kultūros centrais įgyvendino unikalų projektą „Kultūra visiems“. Kultūros centro darbuotojams buvo sudarytos galimybės perimti gerąją Norvegijos Karalystės darbo kultūros srityje patirtį, kelti kvalifikaciją ir reprezentuoti savo krašto tradicijas bei kultūrą norvegams.

Molėtų kultūros centre ir seniūnijose 2016 m. sudarytos sąlygos veikti 35 įvairių žanrų meno mėgėjų kolektyvams (iš jų 16 vaikų ir jaunimo), kuriuose dalyvavo 403 nariai (iš jų seniūnijose veikiančių – 18 kolektyvų ). Mėgėjų meno kolektyvams buvo sudarytos galimybės dalyvauti 80 renginių kitose savivaldybėse iš jų 21 konkurse, kuriuose 15 kolektyvų buvo įvertinti laureatų diplomais.

Svarbiausi įvertinti Molėtų kultūros centro vaikų folkloro ansamblis ,,Kukutis“ (vad. R. Pelakauskienė), kuris pateko į finalą LNKC inicijuoto tautinių kostiumų konkurso ,,Išausta tapatybė“, kurį transliavo nacionalinė televiziją. Absoliučiai geriausiais šalyje savo kategorijoje buvo įvertinti mišrus vokalinis ansamblis ,,A Cappella“ (vad. V. Zutkuvienė) ,,Sidabrinių balsų“ konkurse. Šeši meno kolektyvų vadovai inicijavo ir surengė respublikinius festivalius, ir konkursus, kurie susilaukė gausaus visuomenės susidomėjimo. Sėkmingai antrus metus vyksta edukaciniai užsiėmimai visuomenei ,,Ketvirtadieniai su Molėtų kultūros centru“.

Per 2016 m. suorganizuotas 351 renginys, iš jų seniūnijose 208 renginiai. Profesionalios muzikos koncertai – 8, iš jų labai sėkmingai vykę ir gausaus lankytojų skaičiaus sulaukę 6 sakralinės muzikos festivalio „Šlovinkime Viešpatį stygomis ir dūdomis“ koncertai, spektaklių – 12.

Kultūros centras parengė 6 projektus, iš kurių du gavo papildomą finansavimą iš Lietuvos kultūros tarybos ir Norvegijos paramos Lietuvai fondo

 Kultūros centro lėšos:

|  |  |
| --- | --- |
|  | Savininko teises ir pareigas įgyvendinančios institucijos (steigėjo) skirtos lėšos (eurais) |
|  | iš viso | Darbo užm. (neat. mokesčių) | veiklai  | infrastruktūrai išlaikyti  | ilgal.mater. turtui įsigyti |
|  | iš viso | iš jų kult. ir meno darbuotojai |
|  | 394200 | 284900 | 233100 | 63700 | 34600 | 1000 |

|  |  |  |  |  |
| --- | --- | --- | --- | --- |
| Pajamos už teikiamas paslaugas  | Lėšos, gautos projektams įgyvendinti | Lėšos iš priv. rėm. | Lėšos už neformal. ugdymo programas | Iš viso gautos lėšos |
| 6050 | 4700 | 8300 | 2300 | 21350 |

Analizuojant įstaigos metinių statistinių duomenų lyginamąją analizę su 2015 metais galima teigti, kad didėjo organizuojamų renginių ir klausytojų skaičius, didėjo meno kolektyvų ir dalyvių juose skaičius, didėjo gaunamos lėšos už teikiamas paslaugas ir privačių rėmėjų.

Didelis darbas ir asmeninis indėlis pasireiškė organizuojant drauge su Lietuvos nacionaliniu kultūros centru projektą dėl Lietuvos valstybės atkūrimo šimtmečio minėjimo programos įgyvendinimo Dubingiuose. Vyko dalykiniai susitikimai, pasitarimai dėl numatyto renginio ir nuspręsta 2017 metais Valstybės (Lietuvos karaliaus Mindaugo karūnavimo) dieną, liepos 6 -ąją. surengti pasiruošimo renginį skirtą tautinio kostiumo ir piliakalnių metams, kuris būtų tiesiogiai nuo Dubingių piliakalnio transliuojamas per nacionalinę televiziją.

Inicijavau ir organizavau edukacinę išvyka kultūros darbuotojams į Naisius susitikti ir pasidalinti gerąja patirtimi su ten dirbančiais kultūros darbuotojais.

Esu Kultūros centrų Tarybos prie Lietuvos Respublikos kultūros ministerijos pirmininkė ir prisidedu prie šalies kultūros politikos formavimo, dokumentų kūrimo, kurie atitiktų laikmetį ir padėtų spręsti šios dienos Lietuvos kultūros problemas.

Siūliau paskatinimui labiausiai per darbo metus nusipelniusius kultūros centro darbuotojus: meno vadovus Andrių Žiautį, Audronę Ališkevičiūtę ir kaimo kultūrinės veiklos vadybininkę Rimą Deruvienę
Nauji uždaviniai:

1. Seniūnijose kyla problemos dėl kultūros darbuotojų etatų dydžių ir veiklų. Reikia parengti ir pateikti rajono tarybai tvirtinti naują dokumentą ,,Dėl Molėtų rajono kaimo kultūros modelio įgyvendinimo‘‘ (buvo patvirtintas 2005 m.), kuriame būtų numatyti nauji pareigybių pavadinimai ir etatų dydžiai kiekvienai seniūnijai pagal esamų gyventojų skaičių.

2. Įforminti Molėtų kultūros centro fojė pavadinimą, pavaldumą, renginių ir parodų organizavimo tvarkas.

3. Tęsti pasirengimą 2018 m. Dainų šventei, paruošti projektą LNKC instrumentų įsigijimui, reikalingos Molėtų savivaldybės kofinansavimo garantijos;

4. Problema išlieka žiūrovų salėje sėdimų vietų kiekis. Šiuo metu salėje yra 315 sėdimų vietų;

5. Iš fondų ir rėmėjų gauti 10 tūkst. eurų kultūros projektams įgyvendinti;

6. Kryptingai ir nuosekliai ruoštis Lietuvos valstybės atkūrimo šimtmečio minėjimo programos įgyvendinimui;

Direktorė

Inga Narušienė